Hjálp okkum at krevja av russiskum myndugleikum, at teir leggja upp í málið og fáa valdsgerðirnar at halda uppat beinanvegin. Skriva undir og luta átakið við onnur. Amnesty krevur, at: • russiskir myndugleikar fáa kekenskar myndugleikar at gevast við at jagstra, fongsla og pína samkynd • russiskir myndugleikar syrgja fyri, at tey, sum hava ábyrgdina av valdsgerðunum, verða kannað og lógsøkt í samsvari við altjóðarætt Tann 20. desembur 2018 almannkunngjørdi Felagsskapurin fyri trygd og samstarvi í Evropa (OSCE) eina frágreiðing (https://www. osce. org/odihr/407402? download = true) um víðfevnd mannarættindabrot, m. a. valdsgerðir móti LBGTI-fólki í Kekenia. Átta dagar eftir at frágreiðingin var almannakunngjørd, fóru myndugleikarnir í Kekenia undir aftur at jagstra LGBTI-fólk í landinum. MYNDUGLEIKARNIR SKIPA FYRI Russiski felagsskapurin The Russian LGBT Network váttar ta vandamiklu støðuna, sum LGBTI-fólki í Kekenia eru í. ” SAMKYND ERU IKKI MENNISKJUR” Forsetin í Kekenia, Ramzen Kadyrov, hevur fyrr sýtt fyri, at tað finnast samkynd í Kekenia. Í eini samrøðu við HBO í juli 2017 varð Kadyrov spurdur um burturflytingarnar. Hann avsannaði alt sum møsn og segði, at samkynd ikki eru menniskjur. MYRD AV EGNARI FAMILJU Tey jagstraðu hætta sær hvørki at leita sær skjól hjá myndugleikunum ella hjá familjuni. Tey, sum hava ábyrgdina av ærumorðum, sleppa í veruleikanum heilt undan revsing. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.